**HRVATSKI JEZIK**

**ODGOJNO-OBRAZOVNI ISHODI**

- učenik točno intonira rečenicu s obzirom na priopćajnu svrhu i poredak riječi u

 rečenici u skladu s jezičnim razvojem i dobi

**1.) JEZIČNA IGRA Slušaj i otkrij neobično**

Roditelj izgovara rečenice neobičnoga, izokrenutoga ili netočnoga sadržaja koje su zbog toga smiješne. To su rečenice u kojima se smiješan efekt obično postiže zamjenom odnosa u rečenici ili povezivanjem nespojivih sastavnica.

Dijete sluša, otkriva što je neobično, izokrenuto ili netočno, a onda pokuša ispravno izgovoriti rečenicu. Pustite dijete da samo pravilno složi i izgovori rečenicu, ako treba pročitajte mu rečenicu više puta i DAJTE MU ODREĐENO VRIJEME DA RAZMISLI.

|  |  |
| --- | --- |
| **Primjeri neobičnih rečenica:** | **Pravilne rečenice:** |
| Ploča piše po kredi.Odmor zvoni na školskom zvonu.Zadaća piše učenika.U juhi se kuha lonac.Jezero pliva u ribi.Park je u klupi.Olovka briše gumicu.  | Kreda piše po ploči.Školsko zvono zvoni na odmoru.Učenik piše zadaću.Juha se kuha u loncu.Riba pliva u jezeru.Klupa je u parku.Gumica briše olovku. |

**2.) Pisanje i čitanje slova, riječi i rečenica –POČETNICA str.112./113.**

a) Dijete čita 2. zadatak na 112. str. početnice, roditelj i dijete zajednički rade

 na zadacima.

b) Dijete čita dijelove rečenica iz 3. zadatka na 112. str. i 4. zadatak na 113. str.

 početnice te ih povezuju u smislenu rečenicu.

c) Dijete piše rečenice po diktatu.

 *Ljerka je u ljekarni. / Sanja je u voćnjaku. / Tata Ljubo bere trešnje. /*

 *Pas Njofra ima lijepu njušku. / Mačka Ljuba pije mlijeko.*

**3.) Čitanje i stvaranje**

a) Dijete i glasno čita rečenice iz 5. zadatka na 113. str. početnice.

 Daje ime likovima.

b) Samostalno radi na zadatku.

 c) Naučiti čitati rečenice iz 5. zadatka na 113. str. početnice.

Na kraju rada dijete procjenjuje uloženi trud te svoje zadovoljstvo učenjem i rezultatima

(ISPUNJAVA TABLICU ZA SAMOVREDNOVANJE-VIDI U PRILOGU)

Tabilicu treba izrezati i zalijepiti u pisanku.